As jy as ouer ook 'n Voortrekker was in jou jeug, sal jy onthou van die positiewe invloed wat Voortrekkers in jou lewe gemaak het. Daai lekker kampe, sang om die kampvuur, om te leer roei of visvang of toue knoop. Dit maak nie saak nie. Tien teen een sal jy nog steeds jou offisier onthou. Watter impak het sy / hy in jou lewe gemaak nie. Wel, indien nie, kan ek jou vertel dat ek vandag nog vir Tannie Ina onthou - my offisier...dertig jaar later. In fact, ons korrespondeer nog steeds, en elke jaar kry ek 'n verjaarsdag kaartjie van haar. Dis die impak wat die Voortrekkers in my lewe gehad het.